Diari Oficial de la Generalitat Valenciana


Sumari del DOGV 3761, del 31-05-2000 (2000/4408)

RESOLUCIÓ de 15 de maig de 2000, de la Direcció General de Justícia, per la qual es desenrotlla l'Ordre de 3 de març de 2000, de la Conselleria de Justícia i Administracions Públiques.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2000/4408


Data del document
:   15-05-2000

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * legislació
    * personal de l'administració de justícia
    * prima salarial

RESOLUCIÓ de 15 de maig de 2000, de la Direcció General de Justícia, per la qual es desenrotlla l'Ordre de 3 de març de 2000, de la Conselleria de Justícia i Administracions Públiques. [2000/4408]
  
La disposició addicional novena del Reial Decret 1616/1989, de 29 de desembre, modificat pel Reial Decret 668/1999, de 23 d'abril, preveu la possibilitat d'establir programes concrets i objectius d'actuació en cada exercici pressupostari, per tal d'aconseguir la modernització i millora de la prestació del servei públic de la Justícia.
  
La disposició final primera del Reial Decret 668/1999, faculta l'òrgan competent de les comunitats autònomes perquè adopte les mesures necessàries per al compliment i desenrotllament d'allò que s'ha establit en la mencionada disposició addicional novena.
  
Dit desenrotllament s'ha dut a terme mitjançant l'Ordre de 3 de març de 2000, de la Conselleria de Justícia i Administracions Públiques, per la qual s'establix per a l'any 2000 un complement autonòmic per als funcionaris dels cossos al Servei de l'administració de Justícia, transferits a la Comunitat Valenciana mitjançant el Reial Decret 1950/1996, de 23 d'agost.
  
La citada Ordre faculta el director General de Justícia per al seu desenrotllament i en especial per a la determinació dels mecanismes de verificació del compliment dels objectius previstos en aquesta.
  
Per això i en ús de les facultats establides en el Decret 91/1999, de 30 de juliol, del Govern Valencià, i en la disposició final primera de l'Ordre de 3 de març de 2000, de la Conselleria de Justícia i Administracions Públiques, resolc:
  
Primer
  
El personal al servei de l'administració de Justícia inclòs en l'àmbit d'aplicació de l'Ordre de 3 de març de 2000, de la Conselleria de Justícia i Administracions Públiques, meritarà des de l'1 de gener al 31 de desembre de 2000 la quantitat màxima de 21 punts, equivalents a 80.682 pessetes, en concepte de complement autonòmic.
  
Segon
  
1. Les quantitats meritades d'acord amb allò que s'ha estipulat en els articles 3r i 7é de l'Ordre citada es faran efectives en els terminis i en la forma previstos en l'article 6é, a raó d'un import màxim de 10,5 punts, equivalents a 40.341 pessetes per funcionari afectat, o el que resulte en cada semestre en els casos de reducció pels supòsits inclosos en l'article 7é.
  
2. A aquests efectes, quan corresponga la reducció proporcional el càlcul es realitzarà dividint la xifra de 40.341 pessetes entre el nombre total de dies del període (182 en el primer semestre i 184 en el segon semestre), i multiplicant el quocient per la diferència entre el nombre total de dies del període i el nombre de dies a reduir per incórrer en els supòsits de l'article 7é. El resultat s'arredonirà a la unitat de pesseta més pròxima.
  
Tercer
  
La verificació en cada semestre del compliment dels objectius establits en l'Ordre es durà a terme de la següent forma:
  
1. En el cas de les llicències concedides per la Direcció General de Justícia, previstes en l'article 7é de l'Ordre, es descomptaran els dies efectius de duració de la llicència, i es computaran aquests com a dies naturals des del dia d'inici al dia d'acabament, ambdós inclusivament.
  
2. En el cas de llicència per raó de malaltia amb hospitalització, el certificat del centre hospitalari haurà d'indicar la data o les dates d'ingrés i expressar la duració de la permanència al centre en dies o, si hi manca, incloure la data o dates d'alta hospitalària.
  
3. Quan s'exercisca el dret de vaga, es descomptaran en tot cas els dies efectius en què es realitze, encara que no comprenga la totalitat de la jornada.
  
4. En el supòsit que les llicències previstes en l'article 7é de l'Ordre s'inicien i finalitzen en semestres distints, els dies efectius s'imputaran, a efectes de descomptes, al semestre corresponent objecte de verificació.
  
Quan es renuncie a la totalitat d'una llicència prèviament concedida i no iniciada, no es llevarà cap dia. Si la renúncia és només parcial, es descomptaran els dies efectivament utilitzats. En el cas de llicències per malaltia, serà imprescindible la presentació de l'alta mèdica.